《送周方大读书清城兼寄朱少襄》
明代·卢龙云

家学濂溪逮紫阳，传经嗣业喜重光。渊源道脉流俱远，伯仲交游意并长。

两岸莺花春气象，一江烟雨客衣裳。主人旧约飞泉胜，乘兴因君思欲狂。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。